text: 天然和尚，明末清初廣東佛教中的領袖人物。名函昰，字麗中，法名函呈，別字天然。俗姓曾，番禺人，世為番禺望族，初名起莘，字宅師，又號瞎堂。嗣法長慶空隱道獨；天然和尚乃曹洞宗第三十四傳。崇禎十四年開座說法。和尚開法訶林，兼具擅長詩詞，從遊者多有文人雅士，名公大夫，謂為法席興隆，聲名高尚。其間輾轉於廬山、福建和廣東，福州長慶、廬山歸宗及廣東光孝、海雲、海幢、丹霞、芥庵、華首臺等諸名剎，大振宗風，道聲遠播。永曆三年，住光孝寺，重修殿宇古蹟，多所興復，作「復風旛堂舊址」詩。乾隆《南海縣誌》載“順治六年，禪師開法訶林，重建風幡堂、敕經樓、方丈、筆授軒”。康熙二十四年，所作《八月初五日示諸子》有句∶「床頭休問菊花期」。果於八月二十七日禪師圓寂於海雲寺方丈室。天然和尚著述考:《楞伽心印》四卷，康熙刻本、嘉興續藏本、雍正海幢經坊本、日本續藏本。《首楞嚴直指》十卷，康熙刻本、嘉興續藏本、日本續藏本。《金剛正法眼》今辯撰「行狀」謂「著有楞伽、楞嚴、金剛三疏行世。」《般若心經論》日本續藏本，此論載入嘉興續藏本「語錄」卷十二，以日本續藏經別出單行。《天然昰禪師語錄十二卷》，嘉興續藏本，此書乾隆間列入「禁書目」，傳本極罕，故宮藏有一部。
metadata: erhwenkuo/wikipedia-zhtw
metadata: 天然和尚
metadata: https://zh.wikipedia.org/wiki?curid=6971333